Document ID: 31982R1934

NEUVOSTON ASETUS (ETY) N:o 1934/82,
annettu 12 päivänä heinäkuuta,
yhteisen vientimenettelyn käyttöönotosta annetun asetuksen (ETY) N:o 2603/69 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 113 artiklan,
ottaa huomioon maatalouden yhteisiä markkinajärjestelyjä koskevan sääntelyn sekä perustamissopimuksen 235 artiklan nojalla annetun, maataloustuotteiden jalostuksessa saatuihin tavaroihin sovellettavan sääntelyn ja erityisesti ne tämän sääntelyn säännökset, joissa sallitaan poikkeus siitä yleisperiaatteesta, että kaikki määrälliset rajoitukset tai vaikutukseltaan vastaavat toimenpiteet voidaan korvata ainoastaan näissä sääntelyissä tarkoitetuilla toimenpiteillä,
ottaa huomioon komission ehdotuksen,
sekä katsoo, että
asetuksen (ETY) N:o 2603/69(1) mukaan vienti yhteisöstä kolmansiin maihin on vapaata, toisin sanoen sitä eivät koske määrälliset rajoitukset, lukuun ottamatta mainitun asetuksen säännösten mukaisesti sovellettavia ja sen liitteessä esitettyjä rajoituksia,
mainitun asetuksen antamisen jälkeen monet jäsenvaltiot ovat poistaneet tiettyjen asetuksen liitteessä lueteltujen tuotteiden vientiin soveltamansa rajoitukset,
tämä kehitys kohti viennin kasvavaa vapautumista olisi otettava huomioon saattamalla mainittu asetus ajan tasalle,
olisi myös selvemmin täsmennettävä, että asetuksen (ETY) N:o 2603/69 1 ja 10 artiklan mukaisesti ylläpidettäviä rajoituksia soveltavat ainoastaan liitteessä lueteltujen tuotteiden yhteydessä mainitut jäsenvaltiot, lukuun ottamatta tiettyjä energia-alan tuotteita, jotka erityisesti tiettyjen jäsenvaltioiden sopimat kansainväliset velvoitteet huomioon ottaen olisi kaikkien jäsenvaltioiden osalta jätettävä yhteisön viennin vapauttamisen ulkopuolelle, ja
lisäksi niiden tavaroiden luetteloon, joille jäsenvaltiot ovat asettaneet vientirajoituksia, on lisättävä Kreikassa perinteisesti kiintiöityjä tuotteita, joiden rajoittamaton vienti uhkaisi kotimaisen tuotannon supistumisen sekä Kreikan hintojen ja maailmanmark-kinahintojen välisten erojen vuoksi aiheuttaa vakavia hankintavaikeuksia Kreikan jalostusteollisuudelle,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2603/69 10 artikla seuraavasti:
"10 artikla
Edellä 1 artiklassa tarkoitettua periaatetta viennin vapaudesta yhteisön tasolla ei sovelleta liitteessä lueteltuihin tuotteisiin niiden yhteydessä mainituissa jäsenvaltioissa eikä seuraaviin tuotteisiin missään jäsenvaltiossa, kunnes neuvosto määräenemmistöllä komission ehdotuksesta ottaa käyttöön niitä koskevan yhteisen menettelyn:
TAULUKON PAIKKA
"
2 artikla
Korvataan asetuksen (ETY) N:o 2603/69 liite tämän asetuksen liitteellä.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä heinäkuuta 1982.

Labels: 3
14